**I.2. Tantárgyi programok, tantárgyleírások** *(a tantervi táblázatban szereplő minden tárgyról)*

|  |  |
| --- | --- |
| **Tantárgy neve: Amerika földrajza****Kód: LOT\_FD107G2** | **Kreditszáma: 2** |
| A tanóra típusa[[1]](#footnote-1): **gyakorlat** ; száma: **8 óra/ félév** |
| A számonkérés módja (koll. / gyj. / egyéb[[2]](#footnote-2)): **gyakorlati jegy** |
| A tantárgy tantervi helye (hányadik félév): **5.** |
| Előtanulmányi feltételek *(ha vannak)*:**-** |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| **A tantárgy tanításának alapelvei és céljai:** Amerika természet társadalom-földrajzának szintézisen alapuló elemzése. **A tantárgy tartalma**: Amerika földtani, fejlődéstörténeti, éghajlati, vízrajzi, biogeográfiai és talajtani viszonyainak komplex elemzése. Az említett kontinensek nagytájainak bemutatása. Észak-Amerika természetföldrajzának általános jellemzése. A Kanadai-pajzs, a szigetvilág és az Appalache-hegység, a Központi-síkságok és a Pacifikus-hegységrendszer észak-amerikai szakaszának helyzete, kialakulása, szerkezete, éghajlata, vízrajza, növényzete és tájainak részletes jellemzése. A közép-amerikai szárazföldi híd és a szigetvilág helyzete, kialakulása, szerkezete, éghajlata, vízrajza, növényzete és tájainak részletes jellemzése. Dél-Amerika természetföldrajzának általános jellemzése. A kontinenst övező kisebb szigetek, a Guyanai-hegyvidék, a Brazil-felföld, az Orinoco-, Amazonas- és Paraná-alföldek, valamint az Andok hegységrendszerének helyzete, kialakulása, szerkezete, éghajlata, vízrajza, növényzete és tájainak részletes jellemzése. Sajátos és tipikus tájak, antropogén tájváltozások, főbb védett természeti értékek Amerikában, különös tekintettel Észak-Amerika nemzeti parkjaira. Az egyes országok és régiók sajátos földrajzi képe, fejlettsége, társadalmi-történeti jellemzői. A térségre jellemző földrajzi alapismeretek elsajátítása, azok készségszintű ismerete. A térség országairól való fogalomalkotás történeti, kulturális, társadalmi és gazdasági szempontból. Angolszász-Amerika világgazdasági szerepének változása az elmúlt évtizedekben. Természet és környezetvédelem a fejlett országokban. Latin-Amerika természeti adottságainak kihasználása, társadalmi-gazdasági fejlődés problémái. A termelés térbeli elhelyezkedése; területi koncentráció, lokalizáció; centrum és periféria viszony; a természeti erőforrások meghatározó szerepe az adott földrészek országaiban. **Módszerek:** Tanári előadás PowerPoint bemutatóval. Az említett tartalomban fennálló összefüggések feltárása, elemzése a tanulók bevonásával.Gyakorlat. A természet és társadalom-földrajzi jellemzőinek jelenségorientált, a földrajzi összefüggéseket feltáró bemutatása elemzése a hallgatók bevonásával. A térség jellegzetes ismérveinek tárgyalása, elemzése. Topográfiai számonkérés vaktérképen, kiselőadások elkészítése egyéni, páros és csoportmunkában, előadások prezentálása elektronikus formában.**A kurzus teljesítése során megszerezhető szakmai kompetenciák, fejlesztendő kompetenciaterületek:** A kurzus során a hallgató átfogó földrajzi környezeti tájékozottságra tesz szert, kronológikus szemléletet szerez azáltal, hogy az említett földrészek természetföldrajzának fejlődéstörténeti vonatkozásai is alapul szolgálnak a szintézisen alapuló összehasonlító elemzéshez.A tantárgy tartalmának elsajátítása hozzájárul a hallgató természeti és társadalmi-gazdasági kérdésekben történő tájékozottság megszerzéséhez. A tanárjelölt képessé válik bármely iskolatípusban való földrajzoktatásra. A tematikus térképek elemzése hozzájárul a vizuális intelligencia fejlesztéséhez. A fejlett országok természet és környezetvédelmének megismerése és a fejlődő országok társadalmi-gazdasági problémájának áttekintése felelősséget ébreszt a hallgatókban a fenntartható fejlődés iránt. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| * Probáld F. 2004: Amerika regionális földrajza. Trefort Kiadó, Budapest
* Kontinensről kontinensre sorozat kötetei. 2000-2003. Kossuth Kiadó
* Houghton-Mifflin 2005: Social Studies: World Cultures And Geography. Student Edition. Hardcover
 |
| **Tantárgy felelőse** (*név, beosztás, tud. fokozat*)**: Dr. Pajtókné dr. Tari Ilona PhD** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Pajtókné dr. Tari Ilona PhD**  |

1. N**ftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. évközi beszámoló [↑](#footnote-ref-2)